钦定古今图书集成/方舆汇编/职方典/第1079卷 > 兴化府建置沿革考 府志
## 钦定古今图书集成/方舆汇编/职方典/第1079卷 > 兴化府建置沿革考 府志

本府

本秦闽中郡地。吴属建安，晋属晋安，梁属南安。陈光大二年，始置莆田县，属闽州。隋改闽州为泉州，又为建安郡。唐武德五年，析南安别置丰州，即今泉州，复置莆田属之。圣历二年，改丰州为武荣州，析莆田县增置清源县，并属之。景云二年，复故泉州为闽州，以武荣州为泉州。天宝元年，改泉州为清源郡，改清源县为仙游县，属并仍旧。五代时，王审知、留从效、陈洪进相继据其地。宋乾德二年，授洪进观察使，改清源郡为平海军，县仍属之。太平兴国二年，洪进纳土。四年，太宗阅《图志》，念游洋镇地险，欲以德化之，乃即其地立兴化县，建太平军以领之。寻改为兴化军，以莆田、仙游二县来属。八年，从转运使杨“克让议，始移军治于莆田，初隶江南东路。雍熙二年，改隶福建路。宋末，改为兴安州。元改为兴化路，领录事司一，县三。莆田、仙游、兴化。至皇庆中，迁兴化县于广业里，湘溪为新县。明洪武二年，改兴化路为兴化府，革录事司，领县如故。正统十三年省兴化县，以其地分隶莆田、仙游。”

皇清因之。

莆田县：〈附郭。〉

古为扬州域。周为七闽地。春秋、战国为越地。秦属闽中郡。西汉属闽越国。至武帝时，属会稽郡，后置冶县。东汉属南部都尉。献帝时属候官县。吴属建安郡。晋属晋安郡。宋属晋平郡。梁属南安郡。陈属闽州。隋开皇九年，始置莆田县。唐复为莆田县。宋太平兴国四年，析置兴化县，建太平军于兴化县，寻改兴化军。八年，移军治于莆田。元改兴化军为兴化路。皇庆二年，迁兴化县于广业里《湘溪》。明洪武二年，改兴化路为兴化府。正统十三年，革兴化县，析长乐、武化二乡六里入莆田，为广业里；析永贵一乡五里入仙游，为兴泰里。

皇清顺治三年，大师入闽，福建版图悉内附。府一、县

二俱仍其旧

仙游县

周为七闽地。秦隶闽中郡。西汉隶闽、粤，为东冶县地。东汉隶会稽郡，为南部都尉地。吴隶建安郡。晋隶晋安郡。梁隶南安郡。陈永定初，合建安、晋安分南安升为闽州；光大二年改丰州；隋开皇九年，改丰州为泉州。此皆合全闽之地言之。唐武德五年，析南安别置丰州，领县二，曰南安、莆田。此莆田置县之始也。贞观元年，废丰州，以其地属泉州，今福州圣历二年，复以丰州地为武荣州，寻析莆田为清源县，此清源置县之始也。天宝元年，改泉州为清源郡，别驾赵颐正以县名同郡非便，奏请改之。因考故事，谓县有九仙人，姓何，以兄弟九人登仙得名，遂改为仙游县，此仙游名县之始也。隶清源郡。乾元元年，以清源郡为泉州。南唐保大二年，升为清源军。后王审知、留从效、陈洪进相继据其地。宋乾德二年，授洪进观察使，改清源军为平海军，而县亦随隶焉。太平兴国二年，洪进纳土。四年，太宗阅